มานูเอล ดีใจมีชื่อติดทัพช้างศึก อ้อนราเยวัชส่งลงบู๊อิรัก
มานูเอล ทอม เบียรห์ กองหลังจากแบงค็อก ยูไนเต็ด สุดปลื้มที่ล่าสุดมีชื่อติด ช้างศึกชุดใหญ่อย่างเป็นทางการ ชี้ในที่สุดก็ทำได้ หลังเคยพลาดไปเพราะอาการบาดเจ็บ,วันที่ 30 ส.ค. มานูเอล ทอม เบียรห์ กองหลังลูกครึ่งไทย-เยอรมัน รู้สึกดีใจเป็นอย่างมากซึ่งในที่สุดก็ทำได้ หลังมีชื่อติดเป็น 23 ผู้เล่น ทีมชาติไทย ชุดเตรียมทำศึกฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย พบกับ ทีมชาติอิรัก และทีมชาติออสเตรเลีย,กองหลังวัย 23 ปี เคยถูกช้างศึกเรียกตัวมาแล้วในยุค เกียรติศักดิ์ เสนาเมือง แต่ต้องถอนตัวออกไปเนื่องจากมีอาการบาดเจ็บ ก่อนมีโอกาสเข้ามาเป็นส่วนหนึ่งของทีมอีกครั้งในยุค มิโลวาน ราเยวัช และล่าสุดมีชื่อติดอย่างเป็นทางการครั้งแรก,ตอนที่รู้ว่ามีชื่อใน 23 คนสุดท้าย ผมดีใจมาก เพราะในที่สุดผมก็ทำได้ ผมทุ่มเท 100% เต็มในทุกๆ การซ้อมที่เรามี ผมพยายามทำให้โค้ช (มิโลวาน ราเยวัช) เห็นในศักยภาพของผม และเลือกผมไว้ในทีม อีกสองเกมที่เหลือ เราไม่มีอะไรต้องเสีย เราจะพยายามทำให้ดีที่สุด และเก็บผลการแข่งขันที่ดีมาให้ได้ บรรยากาศในทีมดีมากๆ ทุกคนมีความมุ่งมั่น และผมก็ตื่นเต้นมากที่จะมีโอกาสลงเล่นให้กับทีมชาติไทย ผมสัมผัสบรรยากาศของแฟนบอลทีมชาติไทยได้ในเกมกับ ออลสตาร์ ไทยลีก ถ้าผมได้ลงเล่นในเกมพรุ่งนี้ ผมจะมีความสุขมาก มานูเอล ปิดท้าย,สำหรับ ทีมชาติไทย มีโปรแกรมเปิดบ้านพบกับ ทีมชาติอิรัก ในฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย นัดที่ 9 วันที่ 31 สิงหาคม 2560 เวลา 19.00 น. ณ สนามราชมังคลากีฬาสถาน จากนั้นจะออกไปเยือน ทีมชาติออสเตรเลีย นัดที่ 10 วันที่ 5 กันยายน 2560
มานูเอล ทอม เบียรห์ กองหลังจากแบงค็อก ปลื้มที่ล่าสุดมีชื่อติด ช้างศึกชุดใหญ่อย่างเป็นทางการ ชี้ในที่สุดก็ทำได้ หลังเคยพลาดไปเพราะอาการบาดเจ็บ
มานูเอล ทอม เบียรห์,ช้างศึก,ทีมชาติไทย,อิรัก,ฟุตบอลทีมชาติไทย